1795. a. revisjoni järgi elas pooleaastane Jaagup /Joack/ Jaani Jaagu talus Avispea külas. Tema isa on selles talus saanud peremeheks. 1811. a. elas pere samas talus, Jaagup /Jaak/ oli 16 ½-aastane. Vanema venna Kusto kohta on kirjas, et ta oli 1807. a. ära jooksnud /entlaufen 1807/. 1816. aastaks on pere läinud elama Eipri külla, Jaagup /nüüd juba nimi kirjas kujul Jacob/ on võtnud naise ning koos nendega on kirjas ka ½ -aastane poeg Jaan. Vanem vend Kusto on 1815 tagasi pöördunud /war entlaufen, seit 1815 zurück/. Kustost sai sama talu peremees, Jaagup elas seal sulasena kuni surmani.